אירית קדם

אירית קדם (נולדה ב-23 ביולי 1958) היא סופרת ומשוררת ישראלית.

בעבר הייתה אשת חינוך, דרמה תרפיסטית, במאית, מנחת קבוצות ומרצה. בעקבות מחלה נדירה הסבה את עיסוקיה האקדמיים אל האמנות הרב-תחומית. חברה באקו"ם ובאגודת הסופרות והסופרים העבריים.

כתביה מתפרסמים מעת לעת באנתולוגיות ובכתבי עת שונים וכמה משיריה הולחנו.

ביוגרפיה 
קדם למדה סִפרות כללית ותיאטרון באוניברסיטת תל אביב. את הדוקטורט שלה באמנות התיאטרון החלה בגיל 45 באוניברסיטת תל אביב, בהנחיית שמעון לוי, בזמן ששימשה כמפקחת ומפתחת בתחום חדשנות וחינוך של האגף לניסויים ויזמות של משרד החינוך. כותרת עבודת הדוקטורט היא "דרמת אמצע החיים ואמצע החיים בדרמה - חוויה גברית, חוויה נשית".

הייתה מורה ומחנכת בביה"ס התיכון בית ירח שבעמק הירדן, דרמה תרפיסטית (בוגרת ומרצה במכללת תל חי) וחברת יה"ת (האגודה הישראלית לטיפול באמצעות אמנויות), מחזאית ובימאית ביישובים קהילתיים, הנחתה קבוצות במרכז לפסיכולוגיה יישומית רב-ממדית (פירם בתמרת) והיתה מרצה לתיאטרון, תקשורת, דרמה תרפיה, חינוך ופסיכולוגיה במכללות: תל חי, אורנים, אוהלו וכינרת. למדה לימודי הדרכת אמנות למדריכים בכירים במכללת "כינרת" (2003- 2006).

בשנת 2007 חלתה במחלה נדירה (טרשת רב מערכתית) ופרשה מהאקדמיה.

פרטים אישיים 
אירית קדם נולדה בגבעתיים ללינדה כהן יוחננוף, ילידת מצרים (1922-2016) ולאריה (אוסי) פלדש, יליד הונגריה (1910-2005).

למדה בגבעתיים, בביה"ס היסודי א.ד גורדון ובביה"ס העל- יסודי ע"ש דוד קלעי. הייתה חיילת בגרעין נח"ל (גרעין גביש), חברת קיבוץ תל קציר (1976–1986), תושבת מושב רמות (1987–1990).

כיום מתגוררת במושב מעלה גמלא שברמת הגולן, אשת חקלאי (ארז), אם לשלושה וסבתא לארבעה.

ספריה 
 דרמת אמצע החיים: מסע שלו, משא שלה (ספרא, 2008)
 דייט עם מלאך: שירים (ספרי עתון 77, 2016)
 מעשה בחפשושית שאיבדה ומצאה את כל ה... נקודות (סער, 2017)
 חדר מצב: שירים (ספרי עיתון 77, 2017)
 שמחת זקנתה: ספר סבתא (דרורים, 2019)
 ספר סבא: אם היה כותב (דרורים, 2019)
 מבריאה כרונית: 100 שירים של בריאות (עמדה, 2021)
 אגדת המפלפצת קורונה (קדם, 2022)
 כל ה-covid הזה: שירים בגלים: קורונה 2020–2022 (עמדה, 2022)
 חמישים חמישים: סיפור מים אל ים (קדם, 2023)
 נערה עם (ע)גיל זהב: שירה (עמדה, 2023)

ספרים בעריכתה 

 קוֹנְכִיָּה פְּרוּמָה: שירים / שמוליק לוי (תל אביב: צבעונים הוצאה לאור, 2021)

עריכה ליווי ויעוץ בספרי ניסוי, בגף לניסויים ויזמות, במשרד החינוך 

 חינוך וולדורף, ביה"ס האנטרופוסופי בהרדוף, הרדוף (יסודי ועל יסודי), 2000
 יחד באהבה, "גולן" חיספין - רמה"ג (יסודי), 2002
 עץ נטוע חזק באדמה ואמיריו בשמים: סיפורו של בית הספר הניסויי אלרואא במנשיית זבדה / [רחאב עבד אלחלים], 2003
 כתב עת תפוז כתום: כתב עת פדגוגי לחדשנות ויזמות, משה"ח, המזה"פ, 2003
 למידה מרחוק: לפרוץ את גבולות המקום והזמן, בית חינוך משותף, הר וגיא (דפנה),  2004

 כתב עת תפוז סגול: כתב עת פדגוגי לחדשנות ויזמות, משה"ח, המזה"פ, 2005
 בשביל הערך: המסע שאינו נגמר - ספר הניסוי, על-יסודי משגב 2005
 במרכז המפ"ה - מסע בין כוכבים/ ספר מרכזי ההפצה, משה"ח, המזה"פ, גף ניסויים וי(ו)זמות, 2006
 חדש מישן, חינוך במציאות משתנה, אולפנית אורט אמונה, טבריה, 2007
 כתב עת תפוז ירוק: כתב עת פדגוגי לחדשנות ויזמות, משה"ח, המזה"פ, 2008
 למידה בעיניים, אוריינות חזותית, ביה"ס הר נוף, (יסודי) טבריה, 2008
 רב תרבותיות - דרך חיים, ספר הניסוי, כפר הנוער החקלאי ע"ש כדורי, 2008

לקריאה נוספת 
 רוני שחר, הכתיבה היא תרופה, בעיתון ידיעות קריית שמונה, 3.5.2019
 אירית קדם, קירות בית הספר אינם גבולותיו - סיסמא, המצאה או מציאות, כתב עת תפוז ירוק, משה"ח, המזה"פ, 2008, עמוד 60

קישורים חיצוניים 

 ציפורה בראבי, כל ה-covid הזה / אירית קדם באתר סלונה, 3.3.2022
 ד"ר אירית קדם| ארבעה שירי סבא באתר כתב עת מקוון, 30.9.2020
 
 רן יגיל, מתייחדת ביַשרותה באתר יקוד, 27.6.2021
 ראיון לרדיו "קול הכנרת" - בתוכנית "שיחת בשישי עם עם נילי ליבוביץ", 13.3.2022
 ראיון לרדיו "הכל פתוח" עם אמנון רגב בתחנה 103, 16.1.2022
 אירית קדם באתר אקו"ם
 דייט עם מלאך, ראיון של אירית קדם עם נילי ליבוביץ", 2017
 אירית ורונית -נשים יוצרות, ראיון של אירית קדם עם נילי ליבוביץ", 2018
 צבע אדום - אירית קדם סיגל מגן ויעלי גרינברג, סיפור באתר יוטיוב, 19.7.2021
 המומלצים של יוני 2021 באתר סלונט
 אירית קדם ,באתר "עברית"
 כיצד מתמודדים עם מחלה כרונית? אפשר לקבל השראה מאירית קדם שמגדירה את עצמה באירוניה "מבריאה כרונית"
 - דר' אירית קדם, אשת חינוך,... - כל צבעי הקשת - רדיו 106fm קול הכנרת 
 - עמדה של ספרות

הערות שוליים 

סופרות ישראליות
סופרים ישראלים
משוררות ישראליות
משוררים ישראלים
בוגרי בית הספר היסודי גורדון (גבעתיים)
בוגרות תיכון קלעי (גבעתיים)
בוגרי תיכון קלעי (גבעתיים)
חברי גרעיני נח"ל
בעלות תואר דוקטור מאוניברסיטת תל אביב
בעלי תואר דוקטור מאוניברסיטת תל אביב
מעלה גמלא: אישים
ישראליות שנולדו ב-1958
ישראלים שנולדו ב-1958